Záznam – zasadnutie Rady ministra školstva, vedy, výskumu a športu Slovenskej republiky na podporu štúdia študentov so špecifickými potrebami (ďalej len „Rada“)
___________________________________________________________________________

Návrh

Konanie – 11. 5. 2016 o 14,00 h., ŠD Družba, Univerzita Komenského v Bratislave

Prítomní: podľa prezenčnej listiny (z 11 členov prítomných 10 členov + tajomník Rady Mgr. Miriam Dufeková) – Mgr. Jozef Jurkovič, prof. Ing. Ervin Lumnitzer, PhD., prof. Ing. Dušan Šimšík, PhD., Mgr. Jarmila Žolnová,  PhD., Mgr. Katarína Markovičová, PhD., doc. PhDr. Mária Šmidová, CSc., PaedDr. Elena Mendelová, PhD., PhDr. Katarína Grichová, Bc. Petra Rendková, Mgr. Darina Ondrušová

Neprítomná: doc. Ing. Arch. Zuzana Čerešňová, PhD

Program rokovania
1.	Otvorenie - schválenie programu zasadnutia 
2.	Sumarizácia plnenia schválených úloh 
3.	Priebežná správa o vzdelávacích aktivitách pre koordinátorov a ponuka vzdelávacích aktivít na rok 2016 – ústna informácia UK v Bratislave a TU v Košiciach 
4.	Prieskum podmienok štúdia a prístupnosti akademického prostredia pre študentov so ŠP na vysokých školách – ústna informácia UK v Bratislave
5.	Národný akčný plán –ústna informácia
6.	Odporúčania – použitie účelovej dotácie na podporu štúdia študentov so špecifickými potrebami
7.	Návrh plánu úloh na nasledujúce obdobie
8.	Voľná diskusia – rôzne (realizácia metodického usmernenia v praxi)
9.	Záver  

K bodu 1
Predseda Rady privítal všetkých prítomných členov Rady, a tým otvoril zasadnutie.  Členovia rady odsúhlasili návrh programu rokovania.

K bodu 2 
Členovia Rady prerokovali stav plnenia úloh, ktoré vyplynuli z rokovania Rady konaného dňa 11. 11. 2015 na TU v Košiciach a predložené informácie vzali na vedomie. 

Úlohy vyplývajúce z 5. zasadnutia Rady konaného dňa 11. 11.  2015

- zbieranie podnetov a otázok od koordinátorov vysokých škôl k metodickému usmerneniu a priebežne ich vyhodnocovať – TUKE – úloha plní sa priebežne
- vzdelávacie aktivity pre koordinátorov – UK, TUKE  – úloha sa plní priebežne
- Sieťovanie koordinátorov, gestor: UK – apríl 2016 – národný seminár pre koordinátorov vysokých škôl - splnené
- priebežná správa o príprave národného akčného plánu –  splnené
- prieskum podmienok štúdia a prístupnosti akademického prostredia pre študentov so špecifickými potrebami na vysokých školách – UK – plní sa
- zadefinovanie pozície koordinátora pre prácu so študentmi so špecifickými potrebami - nesplnené

K bodu 3
Členovia Rady zo špeciálnych pedagogických pracovísk UK Bratislava a TU Košice predstavili vzdelávacie aktivity pre koordinátorov v roku 2016. Na základe názorov účastníkov školení bolo zistené, že preferujú kratšie školenia pred dlhodobejšími Je potrebné, aby  špeciálne pedagogické pracoviská predkladali Rade prehľad  o konkrétnych aktivitách a počte zúčastnených od predošlého stretnutia. V rámci diskusie sa navrhlo, aby  sa pozvánka na vzdelávanie koordinátorov zasielala aj prorektorovi pre vzdelávanie. Zároveň sa otvorila otázka refundácie cestovných výdavkov účastníkom školení podľa možností školiaceho pracoviska. V súvislosti s refundáciou týchto cestovných nákladov sa otvorila zároveň aj otázka refundácie cestovných nákladov pre ZŤP členov Rady. Podľa súčasného stavu je možné refundovať náklady len do výšky cestovných nákladov 2. triedy, čo však v prípade ZŤP člena nie je dostatočné. MŠVVaŠ SR preverí možnosť refundovania plných nákladov v takomto prípade. Po diskusii členovia Rady uvedenú informáciu vzali na vedomie .

K bodu 4
Členka Rady p. Mendelová informovala o prieskume podmienok štúdia a prístupnosti akademického prostredia pre študentov so špecifickými potrebami na vysokých školách v SR. Po informovaní ostatných členov Rady bola otvorená otázka týkajúca sa respondentov tohto prieskumu, a to konkrétne či osloviť všetkých študentov alebo len študentov so špecifickými potrebami. Po diskusii sa členovia zhodli na tom, aby boli oslovení všetci študenti bez rozdielu. MŠVVaŠ SR zašle žiadosť o sprostredkovanie dotazníka prorektorom pre vzdelávanie. Po prediskutovaní bola informácia vzatá na vedomie. 

K bodu 5
Vzhľadom na neprítomnosť p. doc. Čerešňovej predstavila projekt  STU a UK, ktorého výstupom bude aj Národný akčný plán na debarierizáciu vysokoškolského prostredia členka Rady p. PaedDr. Mendelová. Jednou z úloh projektu je prieskum prístupnosti elektronických informačných zdrojov na vybraných univerzitách SR. MŠVVaŠ SR listom zo dňa 26. 4. 2016 oslovilo vybrané vysoké školy so žiadosťou o spoluprácu s UK a STU pri riešení tejto úlohy, avšak do dnešného dňa nezaznamenali žiadnu reakciu.  V prípade nereagovania na túto žiadosť, MŠVVaŠ SR pošle vybraným vysokým školám opätovne žiadosť v tejto veci. Členovia Rady vzali túto informáciu na vedomie.

K bodu 6
V rámci podkladov na rokovanie bolo všetkým členom zaslané odporúčanie na použitie účelovej dotácie na podporu štúdia so špecifickými potrebami vypracované členkou Rady p. PaedDr. Mendelovou . Predseda Rady sa vyjadril, že prípadné usmernenie môže mať negatívny vplyv na postup vysokých škôl, ktoré môžu pristupovať alibusticky k zabezpečovaniu služieb. Členovia Rady vyjadrili názor, že vysoké školy požadujú aspoň nezáväzný dokument, v ktorom by bolo uvedené na čo túto dotáciu použiť. Po diskusii sa členovia Rady dohodli, že MŠVVaŠ SR do konca júna vypracuje dokument na pripomienkovanie členom Rady. Do konca júla by mal  byť vypracovaný konečný dokument.

K bodu 7
Členovia Rady prerokovali navrhnutý plán úloh na nasledujúce obdobie, ktorý zahŕňa nasledovné úlohy:

- Aplikovanie metodického usmernenia do praxe, gestor: TUKE – do konca mája zaslať podnety k metodickému usmerneniu (https://www.minedu.sk/usmernenie-k-vytvaraniu-podmienok-studia-pre-studentov-so-specifickymi-potrebami/)
- Vzdelávacie aktivity pre koordinátorov, gestor: pracovisko TUKE, UK – november 2016 priebežná správa o vzdelávacích aktivitách
- Prieskum podmienok štúdia a prístupnosti akademického prostredia pre študentov so ŠP na vysokých školách v SR, gestor: UK – november 2016 – finálna správa
- Tvorba národného akčného plánu na debarierizáciu vysokoškolského prostredia  - november - priebežná správa o príprave národného akčného plánu

K bodu 8
V rámci diskusie boli definované nasledujúce úlohy
- Preveriť možnosť úpravy refundácie nákladov pre ZŤP členov, gestor: MŠVVaŠ SR
- Postavenie koordinátora – vytvorenie pozície koordinátora v katalógu pracovných činností – vypracovať informáciu, gestor: MŠVVaŠ SR  – jún 2016  - november 2016 informovať členov
- Pripraviť návrh na financovanie centier pomoci pre študentov so zdravotným postihnutím (programové vyhlásenie vlády), gestor: TUKE – október 2016 zaslanie návrhu členom Rady, november 2016 – prediskutovanie návrhu
- Prezistiť fungovanie CRŠ, gestor: MŠVVaŠ SR – máj-júl 2016
- Použitie dotácie – odporúčanie, gestor: MŠVVaŠ SR jún 2016 – návrh na pripomienkovanie, júl 2016– konečný dokument

K bodu 9
Predseda Rady sa poďakoval členom Rady a zasadnutie ukončil.

SUMÁR  úloh na nasledujúce obdobie:

1. Aplikovanie metodického usmernenia do praxe, gestor: ministerstvo
- zbierať podnety a otázky od koordinátorov vysokých škôl a priebežne ich vyhodnocovať – priebežne
- máj 2016 – zaslať TUKE doručené pripomienky MŠVVaŠ SR
- november 2016 – podať správu rade o prípadných problémoch.  
2. Vzdelávacie aktivity pre koordinátorov, gestor: pracovisko TUKE, UK
- 2016 - vzdelávacie aktivity pre koordinátorov
- november 2016 – priebežná správa o vzdelávacích aktivitách na zasadnutí Rady 
3. Zasielanie informácií o vzdelávacích aktivitách  prorektorom pre vzdelávanie, gestor: UK, TUKE - priebežne
4. Oslovenie prorektorov pre vzdelávanie - Prieskum podmienok štúdia a prístupnosti akademického prostredia pre študentov so ŠP na vysokých školách v SR, gestor: MŠVVaŠ SR – máj 2016
5. Prieskum podmienok štúdia a prístupnosti akademického prostredia pre študentov so ŠP na vysokých školách v SR, gestor: UK 
– november 2016 finálna správa
6. Tvorba národného akčného plánu na debarierizáciu vysokoškolského prostredia
- november 2016 – priebežná správa o príprave národného akčného plánu 
7. Preveriť možnosť úpravy refundácie nákladov ZŤP členom Rady  
8. Zadefinovanie pozície koordinátora  pre prácu so študentmi so špecifickými potrebami a jeho odbornej spôsobilosti, gestor: MŠVVaŠ SR
– november 2016 – informovanie členom Rady
9. Návrh na financovanie centier pomoci pre študentov so zdravotným postihnutím, gestor: TUKE
- október 2016 – zaslanie návrhu členom Rady, november 2016 – prediskutovanie návrhu
10. Prezistiť fungovanie CRŠ, gestor: MŠVVaŠ SR
 – november 2016 – informácia členom Rady
11. Použitie dotácie – odporúčania, gestor: MŠVVaŠ SR
- jún 2016 – návrh odporúčania, júl 2016 – konečné znenie odporúčania

Predbežný termín ďalšieho zasadnutia Rady 
-	3. 11. 2016 – Katolícka univerzita v Ružomberku alebo Technická univerzita v Košiciach

Schválil: 	Mgr. Jozef Jurkovič
		predseda Rady